《菩萨蛮　 其一 回文》
清代·丁澎

锦鸳文印檀霞枕。枕霞檀印文鸳锦。蛾黛蹙愁多。多愁蹙黛蛾。

院深喧语燕。燕语喧深院。长若杜兰香。香兰杜若长。

作者简介：（约1622—1686）清浙江仁和人，字飞涛，号药园。回族。顺治十二年进士，官主事。充河南乡试副考官，荐升郎中。科场案起，以违例被劾，谪塞上五年。工诗。早年与毛先舒、柴绍炳等人称“西泠十子”，后又与宋琬、施闰章等人号“燕台七子”。有《信美堂诗选》、《扶荔堂集》。